《乡人客清源者追饯索诗》
明代·程敏政

北河一棹还新安，清源追别聊盘桓。羡君尽享估客乐，顾我方盘行路难。

徵诗往返白日速，纵酒歌呼清夜阑。乡情离思两不极，垂杨插水春漫漫。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。